Ideen bag Google FLoC er, at annoncører stadig vil være i stand til at sende dig målrettede annoncer selv om din personlige identitet vil "gå tabt i mængden" af brugere med samme kohort-id. Der er dog stadig en hel del privatlivsproblemer med denne tilgang.
Browser-fingeraftryk. Ved at indsnævre dit kohort-id er det alligevel muligt at identificere dig personligt, hvis man kobler det med indsamlede data om dine Chrome-plugins, udvidelser, præferencer og indstillinger såvel som din IP-adresse.
Diskriminerende reklamer. Google hævder, at FLoC vil filtrere websteder og søgninger, der vedrører ting som race, seksualitet og religion, så annoncører ikke vil kunne skelne sådanne faktorer, når de vælger, hvilke annoncer de skal vise. Men Google har gentagne gange undladt at forhindre diskriminerende målretning af reklame, og der er intet i det aktuelle FLoC-whitepaper, der antyder, at dette vil ændre sig.
Falsk følelse af sikkerhed. Selvom FLoC måske gør det sværere for tredjepartsannoncører at identificere dig personligt, forhindrer det stadig ikke Google i at indsamle personlige data via Google Søgninger, YouTube eller andre Google-tjenester. Desuden vil Google konstant overvåge dine data og sortere brugere i kohorter, hvilket betyder, at Google fortsat har adgang til mange personlige data.